CELEX: 32010D0667
Language: bg
Date: 2010-11-04 00:00:00
Title: 2010/667/ЕС: Решение на Комисията от 4 ноември 2010 година за изменение на Решение 2007/66/ЕО относно организирането на временен експеримент съгласно Директива 66/401/ЕИО на Съвета във връзка с увеличаване максималното тегло на партидите на някои семена от фуражни култури (нотифицирано под номер C(2010) 7474)  Текст от значение за ЕИП

5.11.2010   
            
            
               BG
            
            
               Официален вестник на Европейския съюз
            
            
               L 288/23
            
         РЕШЕНИЕ НА КОМИСИЯТА
   от 4 ноември 2010 година
   за изменение на Решение 2007/66/ЕО относно организирането на временен експеримент съгласно Директива 66/401/ЕИО на Съвета във връзка с увеличаване максималното тегло на партидите на някои семена от фуражни култури
   (нотифицирано под номер C(2010) 7474)
   (текст от значение за ЕИП)
   (2010/667/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 13а от нея,
   като има предвид, че:
   
               (1)
            
            
               Временният експеримент, предвиден в Решение 2007/66/ЕО на Комисията (2), приключва на 30 юни 2012 г.
            
         
               (2)
            
            
               Решение 2007/66/ЕО съдържа изискването при дерогация от максималния размер на партидите от зърнени култури размерът на партидите на фуражните култури, установен в рамките на експеримента на ISTA/ISF (Международна асоциация за изпитване на семена/Международна федерация по семената), приет от Съвета на ОИСР (Организацията за икономическо сътрудничество и развитие), да бъде спазван. Експериментът на ISTA/ISF във връзка с максималния размер на партидите от семена на фуражни култури продължава до 31 декември 2013 г.
            
         
               (3)
            
            
               Временният експеримент, предвиден в Решение 2007/66/ЕО, също следва да приключи на 31 декември 2013 г. с цел неговото завършване да се синхронизира със завършването на експеримента на ISTA/ISF.
            
         
               (4)
            
            
               Освен това препратката към експеримента на ISTA/ISF следва да се осъвремени, тъй като последният има нов уебсайт.
            
         
               (5)
            
            
               Поради това Решение 2007/66/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
            
         ПРИЕ НАСТОЯЩОТО РЕШЕНИЕ:
   Член 1
   Член 3 от Решение 2007/66/ЕО се заменя със следното:
   
      „Член 3
      Временният експеримент започва на 1 януари 2007 г. и завършва на 31 декември 2013 г.“
   
   Член 2
   Бележка под линия 1 към буква а) от приложението към Решение 2007/66/ЕО се заменя със следното:
   
      
                  „(1)
               
               
                  http://www.seedtest.org/en/ista_isf_experiment_on_herbage_seed_lot_size_content---1--1265--484.html“.
               
            
   Член 3
   Адресати на настоящото решение са държавите-членки.
   
      Съставено в Брюксел на 4 ноември 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ 125, 11.7.1966 г., стр. 2298/66.
   
      (2)  ОВ L 32, 6.2.2007 г., стр. 161.